Държавен вестник, бр. 78, 2011 г., стр. 60

СТР.  60	
Д Ъ Р Ж А В Е Н  В Е С Т Н И К 	
БРОЙ  78
„Старото“ дружество ще откаже да прехвърли Вашите средства,  когато нямате право на прехвърляне 
съгласно т. 2. 
Извън това „старото“ дружество може да откаже да разгледа заявлението Ви, когато:
– Вашите имена или ЕГН не съвпадат с актуални данни в документите, с които то разполага, и към 
заявлението не са приложени документите, удостоверяващи промяна в личните данни; 
– в заявлението не е записан номерът на осигурителния договор с предприятието осигурител, отбе­
лязаният номер не съвпада с номера на договора в документите на дружеството или във връзка с оси­
гуряването по този договор не сте внасяли лични вноски.
Отказът на „старото“ дружество се изпраща до „новото“ дружество, от което имате право да получите 
заверено (съответно – електронно) копие от заявлението, съдържащо мотивите за отказа. 
5. Подаване на възражение срещу отказ за промяна на участие
Процедурите по прехвърляне на натрупаните средства по индивидуалните партиди в друг ДПФПС 
за всички лица с регистрирани заявления за прехвърляне в рамките на един месец започват в първия 
работен ден на следващия месец. В началото на месеца, следващ месеца, през който сте подали заявле­
нието, проверете в „новото“ дружество дали заявлението Ви е уважено от „старото“ дружество, или по 
него е постановен отказ. В случай на отказ можете да подадете възражение чрез „новото“ дружество. 
Необходимо е да се осведомите от него за срока за това. Към възражението трябва да приложите всички 
писмени доказателства, на които то се основава, а при несъответствие или промяна на Вашите имена 
или ЕГН – и заверени от Вас копия от официалните документи, удостоверяващи съответните данни. 
„Старото“ дружество е длъжно да Ви изпрати решението си с писмо с обратна разписка. 
Когато заявлението за прехвърляне е подадено като електронен документ, възражението може да 
се подаде по електронен път, подписано с електронен подпис. В такъв случай към него се прилагат 
сканирани копия от документите в подкрепа на възражението, а „старото“ дружество ще Ви уведоми за 
решението си по електронен път.
6. Заплащане на такса за прехвърляне
В случай че заявлението за промяна на участие бъде прието от „старото“ дружество, съответно то 
отмени отказа си, е необходимо да му заплатите такса за прехвърляне в размер на ...лв. (посочва се 
конкретният размер на таксата).
Таксата се заплаща в офис на дружеството или по негова банкова сметка, като не може да се удържа 
от средствата по индивидуалната Ви партида. Актуална информация за адресите на офисите и банковите 
сметки, по които се заплаща таксата за прехвърляне, е оповестена на интернет страницата на „старото“ 
дружество. Таксата се заплаща в срок до 5-о число на месеца, в който се прехвърлят средствата съгласно 
т. 9. При плащане по банков път таксата се счита за надлежно платена, когато е постъпила по сметката 
на дружеството в този срок (т.е. на практика е необходимо да я внесете няколко дни по-рано). В случай 
че таксата не бъде платена в срок, процедурата по прехвърляне се прекратява. Също така при плащане 
по банков път е необходимо да отбележите в платежния документ трите си имена и ЕГН, както и вида 
на фонда, от който се прехвърляте.
7. Оттегляне на подаденото заявление
Вие можете да оттеглите заявлението си до 5-о число на месеца, в който се прехвърлят средствата 
по т. 9, като подадете в „новото“ дружество искане по образец. Искането се подава на хартиен носител с 
нотариална заверка на подписа в офис на дружеството, чрез негов осигурителен посредник или по пощата 
с писмо с обратна разписка или като електронен документ, подписан с квалифициран електронен подпис.
8. Прекратяване на процедурата
Когато е налице отказ за прехвърляне или за разглеждане на заявлението от страна на „старото“ дру­
жество, Вие сте оттеглили подаденото заявление или не сте платили в срок дължимата такса, процедурата 
по прехвърляне се прекратява. В такъв случай Вие можете да подадете отново заявление за прехвърляне.
В случай че сте заплатили такса за прехвърляне, но процедурата Ви е прекратена, имате право таксата 
да Ви бъде възстановена в 14-дневен срок от датите по т. 9.
9. Прехвърляне на средствата
Средствата на всички осигурени лица, по отношение на които процедурата за прехвърляне не е пре­
кратена, се прехвърлят едновременно от пенсионноосигурителните дружества на 15-о число на месеца, 
следващ месеца, в който е започнала процедурата по прехвърляне, или в първия работен ден, следващ 
тази дата. В срок 7 работни дни след прехвърляне на средствата „старото“ дружество трябва да Ви 
изпрати извлечение от индивидуалната Ви партида. В зависимост от избора Ви в заявлението за прех­
върляне извлечението се изпраща с писмо с обратна разписка или по електронната поща, подписано с 
квалифициран електронен подпис.
ІІ. Основни характеристики на пенсионния фонд
10. Осигурителни плащания
При осигуряване в ДПФПС .... (посочва се конкретното наименование на фонда) Вие имате право на 
следните осигурителни плащания:
– лична срочна пенсия за старост
– еднократно или разсрочено изплащане на натрупаните средства по индивидуалната партида
– еднократно или разсрочено изплащане на средства на наследниците на починало осигурено лице 
или на пенсионер.
(При предлагане на различни видове продукти в рамките на посочените по-горе категории – напр. раз­
лични видове срочни пенсии – се посочват всички видове продукти.)